蔡貴易

蔡貴易（）黄凤翔《嘉议大夫浙江按察使肖兼蔡公墓誌銘》，字爾通，又字道生，號肖兼、又号肖謙，福建泉州府同安平林（今金門瓊林）人，明朝政治人物，同進士出身。

生平
嘉靖四十三年（1564年）甲子科福建鄉試第八十一名。隆慶二年（1568年）登戊辰科同進士。授江都縣知縣，丁内艱。服除，補授崇德縣知縣，遷南京户部陕西司主事，管京倉，後升浙江司員外郎，督浦口倉，轉任禮部祠祭司郎中，升寧波府知府，在任六年，晉貴州按察司副使，管驛傳道，又攝學政，升本省參政，官至浙江按察使清·林焜熿、林豪，《金門志》（卷10）：蔡貴易，字爾通，又字道生，號肖兼。嘉靖甲子舉人，隆慶戊辰進士。授江都令，丁內艱。服除，補崇德。復包角堰，以捍海潮；創尊經閣，俾諸生講業。巨盜楊雷、潘榜者，糾聚橫行，浙西大震；鄰臺使者謀遣將兵之。貴易用間計，杯酒間擒其魁；餘黨解散，三方安堵。遷南京戶部陝西司主事，徽人商崇德者感貴易恩，追至姑蘇，醵四百金為獻，峻卻之；諸商歸，而立四知亭侈其事。督錦衣米鹽八倉出納，十年無秕折。晉浙江司員外，督浦口倉。遷祠部郎中，罷坊司供應清朝天宮侵冒。出知寧波府，時余文敏公有丁為相，貴易座主也。寧人議海外金塘、大檄二山，謂可墾腴田二萬畝佐軍興，文敏從中主之；貴易曰：『此國初所徙地也，役蒸黔而資巨室，詎庸利乎？』既力白於上官，復究極利害為有丁陳之，事遂寢。諸衛所賂結府胥，借軍儲數千無還；計蒐致之法，餉蠹一清。海上漁、商二稅，舊輸郡帑，議貯鄞、定二邑，著為令；曰：『郡牘故在耳。』寧波東門外，跨大江為浮梁，兩涯隙地為豪家占築，設廛市；渡者擁擠，多溺於水。癸未，大水壞舟梁，漂溺百餘人。貴易按圖籍，得侵蝕者折其材而平之，更新道路浮橋，艤舟二十餘艘鐵纜連絡，往來無患；士民立碑頌之。遷貴州按察副使，署督學，所拔得士；署司篆，出納惟謹不問羨。擢布政司參政，所部酋安國亨嘗遣人投牒，欲有所饋，叱牒還之；自是安酋俯首受約束，曰：『畏使君清耳。』晉浙江按察使。。以考察降調，遂飄然而歸。修建一所居，未及而卒。

家族
曾祖父蔡文周，號素庵；祖父蔡宜勳，號安所，壽官，赠贵州左参政；父蔡宗德，字懋修，别号兼峰，官台州府通判署府印。母洪氏，封孺人。慈侍下。兄蔡涣（知府）、希尹、貴成、貴守。弟貴邁、貴和。庶母杨氏。

堂侄蔡守愚、子蔡獻臣，皆進士。三人並稱“瓊林三蔡”。

註釋

參考文獻
張朝瑞，《皇明貢舉考》
魯小俊、江俊偉，《貢舉志五種（上）》，武漢大學出版社，2009
朱保炯、謝沛霖，《 明清進士題名錄索引》，文海出版社，1981
林焜熿、林豪，《金門志》
龔延明，《 天一閣藏明代科舉錄選刊》，寧波出版社，2016

Category:明朝江都縣知縣
Category:明朝崇德縣知縣
Category:南京戶部主事
Category:南京户部員外郎
Category:南京禮部郎中
Category:明朝寧波府知府
Category:明朝貴州按察司副使
Category:明朝浙江按察使
Category:金湖鎮人
G